Բանն այն է, որ եթե անգամ նորանշանակներն իրենց օգնականներին կամ խորհրդականներին աշխատանքից չազատեին, մամուլի որոշ ներկայացուցիչներ այլ անգամ էլ գրելու էին` բա տեսեք, նշանակվեց, խոստացավ, որ ոլորտը, մարմինը առողջացնելու է, բայց աշխատում է հին կադրերով: Եվ քանի որ դուք համոզված եք, որ հին կադրերն առողջ չէին, ապա պնդելու եք` ուրեմն խաբում է, քանի որ անառողջ հին կադրերով հնարավոր չէ առողջացնել: Եվ այս պարագայում ճիշտ կգրեիք, չէ՞, որ իսկապես հնարավոր չէ հներով նորը կառուցել, չէ՞ որ, եթե ձեզ էլ մի պաշտոնի նշանակեն, դուք էլ եք ցանկանալու, որ ձեզ օգնեն նրանք, ովքեր, ձեր կարծիքով, կարող են ձեզ օգնել, չէ՞ որ դա բնական է: Գրելու էիք, չէ՞: Իհարկե, գրելու էիք…